Eveniment

USR a depăşit PNL în cel mai recent sondaj, în rândurile alegătorilor decişi cu cine vor să voteze la alegerile din 11 decembrie. PSD rămâne lider detaşat, potrivit unui sondaj KANTAR TNS, comandat de USR.

Potrviti sondajului, PSD ar urma să obţină 40% din voturi, urmat de USR cu 19% din voturi, PNL cu 18% şi ALDE şi PMP cu 7% din voturi. UDMR şi PRU ar urma să obţină numai 3% din voturi.

Dintre respondenţi, 55% au fost siguri că vor participa la vot şi ştiu déjà cu ce partid vor vota. 18% dintre respondenţi au fost între 18-29 de ani, 27% între 30-44 de ani, 25% între 45 şi 59 de ani şi 30% peste 60 de ani.

Dintre aceştia, peste 71% aveau educaţie medie, în timp ce numai 16% aveau educaţie superioară.

Studiul a fost desfăşurat între 11 şi 21 noiembrie, pe un eşantion de 1003 respondenţi. Studiul este reprezentativ pentru populatia Romaniei cu drept de vot (peste 18 ani), stratificat pe cote de gen, varsta, educatie, regiune si marimea localitatii conform datelor din anexa (structura comparabila cu datele INS).

Datele au fost ponderate cu o eficienta de ponderare de 98% (cea mai mica pondere este de 0.741, cea mai mare este de 1.790). Marja de eroare a studiului este de +/- 3.1% la un nivel de incredere de 95%.